ŊKUÐOÐO BLEMATƆ AÐEWO DZI
Galileo
Le fe alafa wuienelia kple wuiadelia me la, Europatɔwo fe dzɔdzɔmeŋutinunyalawo kple xexemenunyalawo va te xexe gbahoo sia gɔme sese le mɔ si to vovo na Katolikoha fe nufiafiawo nu. Ame siawo dometɔ ɖeka si gbugbɔ ŋku lé ɖe yamenuto me ŋue nye Galileo Galilei.
DO ŊGƆ na Galileo ŋɔli la, ame geɖewo xɔe se be ɖe ɣe, ɣletinyigba kple ɣletiwo nɔa xlã fom míafe anyigba la. Dzixɔse mae nye Katolikohaa fe nufiafia.
Gake esi Galileo zã efe didifekpɔmɔ̃ tsɔ kpɔ yamenutowo me la, ekpɔ kpeɖodzi siwo ɖee fia be dzɔdzɔmeŋutinunyalawo fe nufiafia si dzi ame geɖewo da asi ɖo la mele etefe o. Le kpɔɖeŋu me, esi wòkpɔ nu yibɔyibɔ siwo dzena le ɣea ŋu abe ɖe wole zɔzɔm ene la, ekpɔe dze sii be ɖe ɣea nɔ totrom le eɖokui si. Nu siawo tɔgbi nyanya na be amegbetɔwo gava nya nu geɖe tso xexe gbahoo sia ŋu. Ke hã, esia he masɔmasɔ de Galileo kple Katolikohaa dome.
DZƆDZƆMEŊUTINUNYA KPLE MAWUSUBƆSUBƆ
Ƒe geɖe do ŋgɔ la, Polandtɔwo fe ɣletiviŋununyala Nicolaus Copernicus fia nu be anyigba la foa xlã ɣea. Galileo srɔ̃ nu tso Copernicus fe nufiafia ku ɖe ɣe kple ɣletinyigbawo fe zɔɖeɖe ŋu eye wòfo kpeɖodzi siwo le nufiafia sia ŋu la nu fu. Le gɔmedzedzea la, Galileo medi be yeaɖe nu siwo ŋu yeke ɖo la ɖe go o, elabena enɔ vɔvɔ̃m be amewo ava ɖu fewu le ye ŋu. Gake mete ŋu ɣla dzi si gbegbe nɔ edzɔm ɖe nu siwo wòkpɔ le didifekpɔmɔ̃a me ta la o, eya ta mlɔeba la eɖe nu siwo ŋu wòke ɖo la ɖe go. Dzɔdzɔmeŋutinunyala aɖewo bu efe nyawo be wonye vlodoamenyawo, eye etefe medidi hafi subɔsubɔhaŋgɔnɔlawo va nɔ vlo dom Galileo le wofe mawunyagbɔgblɔwo me o.
Le fe 1616 me la, Papatenɔla Bellarmine, “ame si nye mawunyaŋununyala xɔŋkɔ ɣemaɣi” la gblɔ na Galileo be Katolikohaa ɖe se yeye aɖe ɖe go si tsi tre ɖe Copernicus fe nufiafia ŋu. Efoe ɖe Galileo nu vevie be wòawɔ ɖe sedede ma dzi, ale wɔ Galileo megagblɔ le dutofo kpɔ be anyigbaa foa xlã ɣe la o hena fe geɖe.
Le fe 1623 me la, Papa Urban VIII, ame si nye Galileo xɔlɔ̃ dze dziɖuɖu gɔme. Eya ta le fe 1624 me la, Galileo bia tso esi be wòate fli ɖe fe 1616 fe sededea me. Gake ɖeko Papa Urban bia tso Galileo si be wòaɖe Copernicus kple Aristotle fe nufiafia siwo tsi tsitre ɖe wo nɔewo ŋu la gɔme le mɔ aɖe nu be wòagade wo dometɔ aɖeke dzi o.
Galileo ŋlɔ agbalẽ si ŋkɔe nye Xexemenuɖoanyi Gãtɔwo Me Dzodzro (ele yevugbe me). Togbɔ be papa la xlɔ̃ nu Galileo be efe numeɖeɖea megade ame aɖeke dzi o hã la, efe agbalẽa va de Copernicus fe nufiafia boŋ dzi. Etefe medidi o Galileo fe futɔwo va nɔ gbɔgblɔm be efe agbalẽa me nyawo klo bubu le papa ŋu. Esi wobu fɔ Galileo be edze aglã ɖe sɔlemehaa ŋu eye wodo vɔvɔ̃ nɛ be yewoawɔ funyafunyae ta la, egbe nu le Copernicus fe nufiafiawo gbɔ. Le fe 1633 me la, Romatɔwo Ƒe Ŋutasẽʋɔnudrɔ̃fea bu fɔe hesikae ɖe afe me eye wòde se ɖe efe agbalẽwo xexlẽ nu na amewo. Galileo ku le afe me le January 8, 1642 le Arcetri si te ɖe Florence ŋu.
Papa John Paul II (Jean-Paul II) lɔ̃ ɖe edzi be Katolikohaa bu fɔ Galileo madzemadzee
Wobu Galileo fe agbalẽwo dometɔ aɖewo de agbalẽ siwo nu Katolikohaa de se ɖo be womegaxlẽ o la dome fe alafa geɖe. Gake le fe 1979 me la, sɔlemehaa gbugbɔ ŋku lé ɖe ale si Romatɔwo Ƒe Ŋutasẽʋɔnudrɔ̃fea kpɔ nyaa gbɔ fe 300 aɖewoe nye ema va yi la ŋu. Mlɔeba le fe 1992 me la, Papa John Paul II (Jean-Paul II) lɔ̃ ɖe edzi be Katolikohaa bu fɔ Galileo madzemadzee.
ewe_Latn shn_Mymr ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn